Браун университеты (ингл. Brown University)xa0— АҠШ-тың иң абруйлы шәхси университеттарының береһе, Род-Айленд штатының Провиденс ҡалаһында урынлашҡан. Иң боронғо милли университеттарҙан етенсе һәм туғыҙ колониаль колледждарҙың береһе. 1764 йылда Род-Айленд Колледжы булып нигеҙ һалына, 1804 йылда университетты тамамлаусыларҙың береһе һәм университетты ойоштороуҙа һәм идара итеү эшен алып барыуҙа ҙур роль уйнаған Браундар ғаиләһе ағзаһы Николас Браун хөрмәтенә үҙгәртелә.